**החברה הישראלית – מאחד ומייחד**

**תיאור הסיור**

החברה הישראלית הינה חברה מגוונת ורבת פנים. נבקר בתערוכות "ויהי צחוק: הומור יהודי מסביב לעולם" ו"הללויה: כינוס, תפילה, לימוד" ודרכן נלמד על המאחד את חלקיה השונים של החברה הישראלית דרך מבט על הומור ישראלי, קהילות יהודיות ברחבי העולם ועוד.

**הסיור בשורה אחת בלבד:**

סיור בגלריות המוזיאון השונות, שמבקש לדבר על החלקים השונים של החברה הישראלית, עם דגש על המאחד (תוך כמובן הזכרת ייחוד).

**אורך הסיור:** 90 דקות

**מבנה הסיור: "ויהי צחוק: הומור יהודי מסביב לעולם" ו"הללויה: כינוס, תפילה, לימוד", "לוכד ההיסטוריה: דייויד סימור שים" ו-"מבצע משה: 30 שנה אחרי".**

**מבנה ההדרכה**

**פתיחה**

היום בסיור נסתכל על נקודות שונות בתרבות ובהיסטוריה שלנו – בדיחות ובתי כנסת, מערכונים וקהילות, ודרכן נלמד על המאפיינים הייחודים שלנו, אבל גם על הדברים שמאחדים רבים מאיתנו בחברה הישראלית.

**תערוכת הללויה:**

* 2 בתי כנסת מהרשימה להלן

|  |  |
| --- | --- |
| **בית כנסת** | **דגשים להדרכה** |
| **תקרת חודורוב** | * זהות אזרחית – סמל הנשר הדו-ראשי (מייחד) * זהות דתית – ירושלים (מאחד) * השפעות תרבותיות חיצוניות – אומנות ייחודית (מייחד) גלגל המזלות (מאחד) |
| **אלטנוישול** | סיפור הגולם (מייחד)   * האגדה על אבני בית המקדש – כמיהה לבית המקדש (מאחד) * אדריכלות חיצונית גותית מול סממנים יהודיים פנימיים (מייחד) |
| **אלכסנדריה** | עיצוב איטלקי בבית כנסת מצרי – השפעות אמנותיות-תרבותיות של אדריכל חיצוני (מייחד)  סממנים יהודיים (מאחד)  מוצג מקורי לצד הדגם: סידור דו-לשוני עברי-צרפתי –  זהות מורכבת של חברי הקהילה – (מאחד ומייחד) |
| **פס, מרוקו** | סגנון ישיבה מאפיין לארצות האיסלאם (מייחד ומאחד)  ארכיטקטורה מוסלמית/יהודית – חמסות, טורקיז (מייחד) |

**צפייה בסרטון**

סרטוני זמן יהודי' או רן סלבין

שאלות לצפייה:

1. איזה סוגי קהילות אנו רואים?
2. מה מאחד ומה מייחד את הקהילות? מצאו לי רגע אחד בו קהילות שונות מאוחדות סביב מכנה משותף.
3. האם ישנו רגע שעורר את סקרנותכם בסרטון? האם ישנו רגע מיוחד שנגע בכם?

**סיכום:**

פגשנו קהילות יהודיות שונות וניסינו לעמוד על המאחד והמייחד ביניהם. החברה הישראלית בה אנו חיים היום, מורכבת במידה לא מבוטלת מאותם קהילות שונות שהגיעו לישראל – אשר מצד אחד היו כל אחד מיוחדת וייחודית בדרכה (*להדגים באמצעות מה שראינו*) ומצד שני היו הן מאוחדות באלמנטים שונים (*הכמיהה לירושלים, ערך הרעות שבא לידי ביטוי בכל קהילה ועוד*).

שאלה – מישהו מזהה היבט מסוים שפגשנו בתערוכה שבא לידי ביטוי בחיים הישראליים היום?

השילוב בין הזהות המסורתית, האזרחית והתרבותית הוא שילוב שאנו בעצמנו חווים בישראל. אם נחשוב על המותגים שאנו לובשים, המאכלים שאנו אוכלים, המוזיקה שאנו שומעים ועוד – ניווכח בקלות שגם הזהות שלנו מורכבת ומגוונת וזה אחד הדברים שמאפיינים את החברה הישראלית.   
בשביל לעמוד ביתר שאת על המאחד והמייחד של החברה שלנו, אני רוצה שנמשיך לתערוכה הבאה.

**תערוכת "ויהי צחוק: הומור יהודי מסביב לעולם":**

כשמדברים על מאחד ומייחד, הביקור שלנו בתערוכת "ויהי צחוק: הומור יהודי מסביב לעולם" מראה לנו לא מאפיינים (למרות שגם נראה הרבה קוסקוס וגפילטע) – אלא כלי. הומור הוא כלי חברתי (לדוגמה - אנחנו צוחקים יותר כשרואים תכנית טלוויזיה ביחד, ולא לבד) שמשמש כדי ליצור גשרים בין הבדלים ודברם מייחדים. הומור הוא אחד הכלים דרכם אנחנו מייצרים קבוצה (ותחשבו על הומור בטירונות, הומור ביחידה שלכם וכו').

**מוצגי חובה:**

|  |  |
| --- | --- |
| **מוצג** | **דגשים להדרכה** |
| **המטבח** | * מאכלים שונים ברחבי העולם ואצל משפחות שונות בישראל (מייחד) * אוכל כמאחד משפחות וקהילות (מאחד) |
| **פורים** | * חג שנחגג באותו הזמן בכל העולם על ידי קהילות שונות ומשונות החולקות טקסט ומנהגים (מאחד) * כל שנה חג הפורים הוא מצע בשביל קהילה לצחוק על הדברים שמעסיקים אותה באותו זמן (מייחד) |
| **הגשש החיוור** | דוגמה להומור מאחד:  בשנת 1965 האמרגן פשנל לוקח שלושה צעירים שהיו בלהקת ה"תרנגולים", עובד איתם על מופע במשך חודשים ואז עושה "ערב חשיפה". לערב הזה הוא מזמין את האנשים החשובים ביותר בשוק התרבות הישראלי של שנות ה-60: רכזי התרבות של הקיבוצים.  והם לא מבינים מה הקטע. חצי עוזבים באמצע, חצי מוחאים כפיים באופן מנומס אבל לא מזמינים אפילו מופע אחד. בשלב הזה בדרך כלל האמרגן אמור לשחרר את האמנים ואחל להם בהצלחה בהמשך הדרך. אבל פשנל מאמין בגשש החיוור, ועושה דבר שלא יעשה – מכניס את הגששים דרך מרכזי הערים, עיירות הפיתוח, המעברות והמושבים. משם – הם מגיעים למרכז ההומור הישראלי.  אז מה קרה? הקיבוצניקים האשכנזים לא הבינו את הגששים ומה הם רוצים מהם. מדוע? כי הגששים מייצגים הומור עדתי 2.0 – איחוד של שפות, קהילות וניבים שונים יחד.  אחד מהם רומני שגדל עם יהודים וערבים ביפו. השני מצרי שגדל כילד חוץ בקיבות, והשלישי פרסי שגדל עם ס"טים ("ספרדי טהור") בירושלים. הם מכירים את ישראל המגוונת מילדות, והם מביאים את הביטויים, הרגישויות והייחוד כדי ליצור הומור ושפה ישראלית חדשה, שמשלבת את כל הקצוות הללו. |
| **מועדון סטנד אפ** | במועדון הסטנד אפ הזה ביקשנו מהקומיקאים המובילים בארץ לספר על הדברים שמשותפים לכולנו, ויצא שהם מדברים על כל הדברים שנגענו בהם בסיור: העדות שלהם, המשפחה שלהם, החגים שחוגגים יחדיו. |

* לאחר הדרכת הגשש לשחרר בחלל הישראלי ל-7 דקות עם המשימה:
  + תמצאו בדיחה או מערכון שמאחדים חלקים שונים בחברה הישראלית

**במידת הצורך, ניתן להוסיף להדרכה גם את גלריות לוכד ההיסטוריה: דייויד סימור שים" ו-"מבצע משה: 30 שנה אחרי". בשתיהם יש להדגיש את מוטיב העלייה לארץ.**

**סיכום:**

בתערוכה זו ראינו איך מגיעים לישראל מיליוני יהודים מכל העולם, עם שפות שונות, מנהגים שונים ומאכלים שונים, וצריכים כולם להסתדר ולהקם מדינה. אחד הכלים החשובים באיחוד של החברה הישראלית הוא ההומור – שאיפשר גם להכיר בייחוד של כל קהילה ומוצא, אבל גם, בעזרת העברית המשתופת, כונן שפה ותרבות מאחדת לכולם.